[{"text_idx": "#000002", "text": "TEJO volontuloj, precipe somere, vojag\u0302as al proponitaj eventoj. Ankau\u0306 eblas trovi iun mem kaj konvinki c\u0302iujn, ke g\u0302i mojosas. Tion mi faris, c\u0302ar eksciinte pri BET \u2013 \u200b\u200bBaltiaj Esperanto-Tagoj en Litovio mi tuj sentis, ke mi je kia ajn kosto devas c\u0302eesti. Mi longtempe interesig\u0302as pri tiu lando, g\u0302ia lingvo kaj kulturo, kaj mi volis, ke TEJO ekhavu aktivajn homojn en Baltia regiono."}, {"text_idx": "#000004", "text": "Tio estis la c\u0302efa celo \u2013 videbligi TEJOn en tiu regiono kaj ekkoni g\u0302ian junularon. Krom tio mi g\u0302uis la tutan belegan semajnon ankau\u0306 kun nejunuloj de ne nur Estonio, Latvio kaj Litovio. Same kiel kutimaj Esperantaj eventoj, ankau\u0306 BET estas internacia arang\u0302o kun tre bunta partoprenantaro. Mi g\u0302ojas pro renkontig\u0302o kaj parolado kun la prezidanto de UEA Duncan Charters kaj la UEA estrarano Amri Wandel, kiuj ambau\u0306 tre aktive partoprenis per pluraj prelegoj kaj formalaj kaj neformalaj diskutoj. Tial por mi UEA ne plu estas tiom abstrakta."}, {"text_idx": "#000006", "text": "La c\u0302eestantoj renkontig\u0302adis en Klaipe\u0307da Universitato, kie c\u0302iutage okazis Esperantaj kursoj kaj c\u0302irkau\u0306 ok prelegoj pri vere diversaj temoj \u2013 kompreneble pri Esperantologio, Litovio, litovaj lingvo, historio kaj kulturo, sed oni povis ankau\u0306 lerni multe pri ekzemple konkretaj libroj kaj au\u0306toroj, pri komunikado, marc\u0302oj, spacteleskopoj au\u0306 Nigra Afriko. Vesperoj estis dedic\u0302itaj al koncertoj kaj tri tagoj al tuttaga kaj duontagaj ekskursoj."}, {"text_idx": "#000008", "text": "Mi ankau\u0306 sukcese uzis c\u0302i tiun okazon por pli bone ekkoni Litovion. Antau\u0306, dum kaj post BET mi vizitis Kaunas, Vilnius, Klaipe\u0307da, Nida, S\u0302iauliai kaj Kais\u030ciadorys. Tiel mi ec\u0302 pli enamig\u0302is kaj antau\u0306g\u0302ojas baldau\u0306 reveni tien au\u0306 venontjare iri al BET \u2013 57 en Latvio!"}, {"text_idx": "#000010", "text": "Vi c^iuj ja estas belegaj, karaj junulinoj kaj junuloj! Mi estas felic^a povi legi, ke vi g^uis la renkontig^on en tiu malproksima lando.\nBonvolu ne forgesi, ke amikecaj rilataj estas la salo de la vivo. Fartu bone revante pri pliaj renkontig^oj.\ninstruistino de Esperanto el Parmo, Italujo\nLenka Dos\u030cka\u0301r\u030cova\u0301, TEJO-volontulino, rakontas pri BET-56 - La Ondo de EsperantoLa Ondo de Esperanto\nmenikmati seluruh minggu yang indah juga dengan orang-orang non-muda dari tidak hanya Estonia, Latvia dan Lithuania"}, {"text_idx": "#000011", "text": "Vi c^iuj ja estas belegaj, karaj junulinoj kaj junuloj! Mi estas felic^a povi legi, ke vi g^uis la renkontig^on en tiu malproksima lando.\nBonvolu ne forgesi, ke amikecaj rilataj estas la salo de la vivo. Fartu bone revante pri pliaj renkontig^oj.\ninstruistino de Esperanto el Parmo, Italujo"}]